Diari Oficial de la Generalitat Valenciana


Sumari del DOGV 2764, del 06-06-1996 (1996/838397)

ACORD de 8 de maig de 1996, del Consell Rector de l'Institut Valencià d'Investigacions Agràries, pel qual convoca dos beques d'especialització de titulats de grau superior.
----------------------------------------------------------------------------------------------------------------------------------------------------------------------------

### Dades del document

Número de DOGV
:   2764

Data del DOGV
:   06-06-1996

Secció del DOGV
:   ALTRES DISPOSICIONS

Número del document
:   1996/838397


Data del document
:   08-05-1996

Organisme emissor
:   Conselleria d'Agricultura i Medi Ambient

Tipus de document
:   Acord

ACORD de 8 de maig de 1996, del Consell Rector de l'Institut Valencià d'Investigacions Agràries, pel qual convoca dos beques d'especialització de titulats de grau superior.   
El Consell Rector de l'Institut Valencià d'Investigacions Agràries (IVIA), en virtut de les atribucions que li confereix l'article 6 de la llei 4/1991, de la Generalitat Valenciana, de creació de l'Institut Valencià d'Investigacions Agràries com a entitat autònoma i l'article 6 del Reglament de l'Institut, aprovat per Decret 233/91, del Consell, i de conformitat amb l'establert a l'Acord del propi Consell Rector, de 14 d'abril de 1992 (DOGV 01.07.92) i del 4 de novembre de 1994, pel qual regula l'estada d'estudiants i becaris a l'IVIA   
1º Convocar dos beques per a l'especialització de titulats de grau superior sobre tema objecte dels Projectes, Convenis o Contractes d'investigació en col.laboració amb altres institucions o empreses que siguen desenvolupats a l'IVIA.  
Els temes i projectes als quals s'adscriuen aquestes beques seran el següents:  
-Estudi físic del transport d'aigua i calor en arbres fruiters.  
Asdcrit al projecte FAIR CT95-0030- "Innovative biological indicators to rimprove the efficiency of water and nitrogen use and the fruit quality in tree crops".  
-Programació i adopció de tecnología en el sector hortofrutícola.   
Adscrit al projecte AIR CT93-1581 "Adaptation des systemes de productions horticoles mediterraneens"  
2º Les beques seran finançades pels respectius projectes i a càrrec del capítol VI dels pressupostos de l'IVIA.  
3º Les bases de les beques d'aquesta convocatòria són les contingudes a l'annex del present acord.  
 València, 8 de maig de 1996.  
La Consellera d'Agricultura Pesca i Medi Ambient  
Mª àNGELS RAMON LLIN I MARTíNEZ  
ANNEX  
Bases de la convocatòria  
1. Objectius de les beques.  
L'objectiu de les beques d'especialització de titulats superiors es la formació de titulats superiors universitaris en el tema objecte del projecte, conveni o contracte d'investigació de l'IVIA, al qual s'incorporen.  
2. Requisits.  
Per a optar a aquestes beques caldrà:  
-Tenir la nacionalitat espanyola.  
-Tenir el títol de llicenciat o d'enginyer superior.  
Excepcionalment es consideraràn les sol.licituds presentades per Enginyers Superiors que tinguen pendent la qualificació del projecte fi de carrera. En aquest cas la concessió de la beca estarà condicionada a l'obtenció del corresponent títol abans del 31 de desembre de 1996.  
3. Sol.licituds i documentació  
Les sol.licituds han de dirigir-se al Director de l'IVIA i podràn presentar-se al registre general de la Conselleria d'Agricultura i Medi Ambient, carrer Amadeu de Savoia, nº 2 (València) o al propi IVIA, al km 4.5 de la carretera de Montcada a Nàquera (Montcada) o per qualsevol dels mitjans establerts a l'article 66 de la Llei de Procediment Administratiu.  
En les sol.licituds s'indicarà la beca a la qual es concorre i el tema, i portaràn adjunta la documentació següent:  
- Certificat acadèmic complet de les matèries cursades, on figuraran les qualificacions i dates en què es van obtenir.  
- Currículum on s'acrediten documentalment altres mèrits.  
Les sol.licituds caldrà presentar-les en el termini dels 15 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana, abans de les 14 hores de l'últim dia.  
4. Selecció de candidats  
Les comissions que avaluaràn els mèrits dels aspirants i que elevaran les corresponents propostes al president de l'IVIA estaràn formades pels següents membres:  
- El Director de l'Institut, com a President  
- El Secretari de l'IVIA, com a Secretari  
- El responsable del projecte, conveni, contracte al qual s'adscriu la beca.  
- Dues persones del personal investigador de l'IVIA nomenades pel Vicepresident primer de l'IVIA.  
La comissió per a a cada una de les beques es reunirà per a la selecció de candidats, alçarà acta de la reunió i farà una proposta raonada a la presidenta de l'Institut 15 dies després de finalitzar el termini de presentació de documentacions.  
La comissió tindrà en compte, per a la selecció dels candidats, els següents aspectes:  
- Expedient acadèmic general; s'atorgarà fins un màxim de dos punts.  
- Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el corresponent tema. Fins un màxim de dos punts.  
- Coneixement d'idiomes relacionats amb la literatura científica relativa al tema de la beca, valorant bé per certificació acadèmica o per estada a països on eixa llengua siga oficial. Fins un màxim de dos punts.  
- Experiència prèvia professional amb temes objecte de la beca. Fins un màxim de dos punts.  
- Cursos d'especialització relacionats amb el tema de la beca i altres mèrits. Fins un màxim de dos punts.  
Per a millor avaluació d'aquest apartat, així com del de coneixement de llengües, cada comissió podrà convocar a aquells candidats que estime oportú per a fer una entrevista personal.  
5. Dotació  
La dotació mensual de la beca serà inicialment de 125.000 pessetes. La beca incloura una assegurança combinada d'accident individual, intervenció quirúrgica i hospitalització.  
6. Durada de la beca  
La durada inicial d'aquestes bequesca sera el següent  
ESTUDI FíSIC DEL TRANSPORT D'AIGUA I CALOR EN ARBRES FRUITERS: 1 any  
PROGRAMACIO I ADOPCIO DE TECNOLOGIA EN EL SECTOR HORTOFRUCTICOLA: 7 mesos  
El període o períodes de concessió, possible renovació, la continuitat o discontinuitat dels períodes i possible rescissió seran condicionats a la durada, necessitats de l'investigació i al finançament del projecte, conveni o contracte d'investigació, sobre els quals es concedeix la beca.  
7. Caràcter de les beques  
Aquestes beques no estableixen cap relació laboral entre la persona beneficiària i l'IVIA, ni impliquen de part d'aquesta institució cap compromís en quant a la posterior incorporació del personal beneficiari a la plantilla pròpia.  
8. Obligacions dels becaris  
La beca és incompatible amb qualsevol altra retribució o ajuda.  
Els becaris han d'estar sotmesos a la normativa per la qual es regula l'estada a l'Institut d'estudiants i becaris establerta per Acord de 14 d'abril de 1992 (DOGV 1/7/92) i 4 de novembre de 1994 del Consell Rector de l'IVIA